VÝZVA 
na predloženie ponuky podľa § 102 a súvisiacich ustanovení zákona č.25/2006 Z.z.                                  o verejnom obstarávaní na vyhotovenie a dodanie nástenných kalendárov na rok 2009.	
Evidenčné spisové číslo:	107.247/2008 -TLAČ
Verejný obstarávateľ:	Ministerstvo zahraničných vecí Slovenskej republiky
Tlačový a komunikačný odbor, Hlboká cesta 2, 833 36 Bratislava 37
IČO: 00699021, DIČ: 2020879344, IČ DPH: SK2020879344
		Kontaktná osoba:
Dušan Buraj, tel.: 02 / 5978 3628, fax: 02 / 5978 3638, 5978 3639                      e-mail: dusan_buraj@foreign.gov.sk
Postup verejného obstarávania:	Zákazka s nízkou hodnotou na dodanie tovaru podľa § 102 a súvisiacich ustanovení zákona č.25/2006 Z.z.
Predmet obstarávania (tovar):	Nástenné kalendáre 2009
Kód CPV (opis):	22869200-1
I.
Predmet obstarávania.
Predmetom obstarávania sú reprezentatívne nástenné kalendáre určené na propagáciu Slovenskej repub- liky v zahraničí prostredníctvom diplomatických misií Slovenskej republiky a Slovenských inštitútov v zahraničí vyho- tovené a dodané podľa zadanej technickej špecifikácie (Článok IV.).
II.
Uchádzač.
Uchádzačom v tomto verejnom obstarávaní je fyzická osoba, právnická osoba alebo skupina takýchto osôb, ktorá na trhu dodáva tovar – nástenné kalendáre - alebo poskytuje službu zameranú na ich vyhotovenie a dodanie a predložila verejnému obstarávateľovi svoju záväznú ponuku.
III.
Podmienky účasti vo verejnom obstarávaní.
1. Osobné postavenie uchádzača.
a)	Uchádzač preukáže, že on ani jeho štatutárny orgán alebo člen štatutárneho orgánu nebol právoplatne od- súdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny alebo trestný čin, ktorého skutková podstata súvisí s podnikaním. Splnenie podmienky uchádzač pre- ukazuje výpisom z registra trestov, nie starším ako 3 mesiace.
b)	Uchádzač prehlásením potvrdí, že nie je v konkurze, nie je voči nemu vedené konkurzné konanie, nie je v likvidácii a nebol voči nemu zamietnutý návrh na vyhlásenie konkurzu pre nedostatok majetku. 
c)	Uchádzač prehlásením potvrdí, že nemá evidované nedoplatky poistného na zdravotné a sociálne poistenie alebo nedoplatky príspevkov na starobné dôchodkové sporenie, ktoré sa vymáhajú výkonom rozhodnutia.
d)	Overenou kópiou výpisu z Obchodného registra alebo Živnostenského listu uchádzač preukáže, že je opráv- nený dodávať tovar alebo poskytovať služby, ktoré sú predmetom tohoto verejného obstarávania.
e)	Uchádzač prehlásením potvrdí, že nemá evidované daňové nedoplatky vymáhané výkonom rozhodnutia
f)	Uchádzač prehlásením potvrdí, že v uplynulých piatich rokoch neporušil zákaz nelegálneho zamestnávania podľa osobitného predpisu. 
g)	Uchádzač prehlásením potvrdí, že má vysporiadané všetky vzťahy k použitým dielam, ktoré sú chránené zá- konom č.618/2003 Z.z. a sú súčasťou ponúkaných nástenných kalendárov, a je ich oprávneným držiteľom pre predmet obstarávania.
h)	Uchádzač prehlásením potvrdí, že podmienkam a požiadavkám tohoto verejného obstarávania porozumel a súhlasí s nimi.
i)	Uchádzač prehlásením potvrdí, že všetky ním poskytnuté údaje sú úplné a pravdivé.
2.	Technická a odborná spôsobilosť uchádzača.
Technickú a odbornú spôsobilosť uchádzač preukáže zoznamom dodávok tovaru obdobného charakteru, ako pred- met obstarávania, ktoré dodal verejnému obstarávateľovi alebo obstarávateľovi (§ 6 a § 8 zákona č.25/2006 Z.z.).
3.	Predloženie ponuky.
Nevyhnutnou podmienkou pre účasť v tomto verejnom obstarávaní je predloženie záväznej ponuky uchádza-ča. Ponuku uchádzač predloží v súlade s ustanoveniami IV. a V. Časti tejto výzvy. 
4.	Ďalšie podmienky.
Ak verejný obstarávateľ pri otváraní obálok s ponukami uchádzačov zistí, že uchádzačovi chýba niektorý doklad uvedený v ustanoveniach ods. 1. a 2. tejto časti alebo ak niektorý doklad nemá všetky požadované náležitosti      a ak uchádzač nedoplní chýbajúce doklady alebo nedodá opravené doklady najneskôr pri otváraní ponúk, verejný obstarávateľ uchádzača vylúči z ďalšieho konania ešte pred vyhodnocovaním ponúk.
IV.
Opis predmetu obstarávania.
Predmetom obstarávania je vyhotovenie a dodanie reprezentatívnych 7 listových nástenných kalendárov určených na propagáciu Slovenskej republiky v zahraničí. Predmet obstarávania pozostáva z dodania farebných ilustrácií, textov (v anglickej a slovenskej jazykovej mutácii – názvy mesiacov, texty pod obrázky a pod.), výtvarno-grafického návrhu a kompletného polygrafického vyhotovenia a dodania obstarávateľovi. Predmet obstarávania musí byť dodaný ako celok, čiastkové plnenia nie sú prípustné. Kalendáre musia mať vysokú úroveň výtvarno–grafického a polygrafického spracovania a ich účelom je dôstojne prezentovať Ministerstvo zahraničných vecí Slovenskej republiky, diplomatické misie Slovenskej republiky a Slovenské inštitúty v zahraničí.
Téma:	Krásy slovenskej prírody 
Náklad: 	2.700 kusov výtlačkov. 
Rozsah:	Titulný list + 12 kalendárových strán + lepenkové pozadie.
Formát:		a)	kalendárové listy 450 mm x 330 mm, resp. 330 mm x 450 mm
		b)	lepenkové pozadie 450 mm x 370 mm, resp. 330 mm x 490 mm
Papier:		a)	na kalendárové listy minimálne 170 g/m2 ofsetový natieraný matný
b)	na lepenkové pozadie minimálne 350 g/m2 obojstranne natieraný.
Tlač:	a)	kalendárové listy - ofsetová 4 + 4  farebná tlač + obrázok lakovať lesklým lakom,  
b)	lepenkové pozadie - štátny znak a text sa odporúčajú raziť kníhtlačou cez striebornú alebo zlatú lesklú fóliu na lícnu aj rubovú stranu. Kalendáre viazať kovovou „vario“ špirálou.
Texty:	a)   kalendárové listy - slovné názvy mesiacov a popisy obrázkov budú v slovenskom a anglickom jazyku, 
b)	lepenkové pozadie – na presahu pozadia pod kalendárovými listami bude štátny znak Slovenskej republiky a pod ním text  Ministry of foreign affairs of the slovak republic.
Balenie:	Každý kalendár zabaliť do priehľadnej fólie a do balíka z pevného papiera po 25 výtlačkov v balíku. 
Termín a miesto dodania: 	Najneskôr do 31.07.2008 na adresu Ministerstvo zahraničných vecí Slovenskej                   republiky, Tlačový a komunikačný odbor, Hlboká 2, 833 36 Bratislava 37.
Predpokladaná maximálna hodnota (cenový limit) predmetu obstarávania bez DPH: 390.000,00 SKK. 
Cenový limit predmetu obstarávania nesmie byť prekročený.
V.
Predkladanie ponúk.
1.	Uchádzač predloží verejnému obstarávateľovi svoju záväznú ponuku v lehote na predkladanie ponúk, najne- skôr však dňa 09. júna 2008 do 15.00 h.  Každý uchádzač môže predložiť iba jednu ponuku.
2.	Ponuka bude v uzatvorenej obálke na rubovej strane výrazne označenej heslom: 
„SÚŤAŽ NA Nástenné kalendáre -  NEOTVÁRAŤ - TLAČOVÝ a komunikačný odbor„.
Uchádzač zašle ponuku ako doporučenú zásielku poštou alebo ju osobne doručí do podateľne v sídle verejného obstarávateľa.  Pracovná doba podateľne je každý pracovný deň od 8.00 h. do 15.00 h. 

3.	Ponuka uchádzača musí obsahovať:
a)	ponukový list uchádzača s návrhom zmluvnej ceny, ktorá bude uvedená ako cena za 1 výtlačok (bez DPH) a ako cena za celý náklad (bez DPH),
b)	doklady a prehlásenia podľa III. Časti ods.1., 2. a  3. („Podmienky účasti vo verejnom obstarávaní“),
c)	kompletný výtvarno–grafický návrh (zalomené texty, ilustrácie) v plnofarebnom (bez lakovania obrázku) vyho- tovení titulného a aspoň jedného kalendárového listu v minimálnom formáte A/3, ostatné ilustrácie vyhotovené na lesklom papieri vo formáte zodpovedajúcom ilustrácii na vzore kompletného kalendárového listu a vzor papie- ra (aspoň vo formáte A/6), ktorý uchádzač odporúča na kalendár použiť.
2.	Variantné riešenia nie sú prípustné. Každý uchádzač predloží iba jeden výtvarno–grafický návrh a 13 odporú- čaných ilustrácií. Každý návrh musí byť na rubovej strane označený obchodným názvom uchádzača.
3.	Ponuku doručenú po uplynutí lehoty na predkladanie ponúk verejný obstarávateľ vráti neotvorenú uchádzačovi.
4.	Ponuky uchádzačov sú u verejného obstarávateľa viazané do 31.07.2008.
VI.
Vyhodnotenie ponúk.
1.	Na vyhodnotenie ponúk uchádzačov zriadi verejný obstarávateľ komisiu. Komisia je spôsobilá rozhodnúť o ús-pešnom uchádzačovi ak je prítomná väčšina jej členov. 
2.	Komisia otvára ponuky uchádzačov dňa 24.06.2006 o 13.00 h. v sídle verejného obstarávateľa.
3.	Verejný obstarávateľ umožní uchádzačom, ktorí svoju ponuku doručili v lehote na jej predloženie, účasť na otváraní obálok s ponukami a zverejní:
a)	informáciu o neporušenosti (resp. porušení) obálok s ponukami,
b)	obchodné mená, sídla alebo miesta podnikania všetkých uchádzačov,
c)	záväznú ponukovú cenu, ktorú jednotliví uchádzači predkladajú.
4.	Ak verejný obstarávateľ zistí, že uchádzačovi chýba niektorý doklad uvedený v ustanoveniach III. časti, resp., ak niektorý doklad nemá požadované náležitosti, a uchádzač ich nedoplní najneskôr pri otváraní obálok, vylúči po- nuku uchádzača z ďalšieho konania v tomto verejnom obstarávaní.
5.	Zápisnica z otvárania ponúk sa zašle iba uchádzačom, ktorí ponuku predložili v lehote na predkladanie ponúk.
6.	Každú ponuku uchádzača vyhodnocujú členovia komisie jednotlivo, anonymne a samostatne na neverejnom konaní. Komisia sa pri hodnotení ponúk riadi týmito kritériami:
1. kritérium: 	výška ponukovej ceny.
2. kritérium:	reprezentatívnosť, kvalita výtvarno–grafického spracovania kalendára a kvalita ilustrácií.     
7.	Pri hodnotení 1. kritéria získa ponuka s najnižšou cenou 10 bodov, ponuka s druhou najnižšou cenou 9 bodov, ponuka s treťou najnižšou cenou 8 bodov, atď. podľa počtu platne predložených návrhov. Pri hodnotení 2. kritéria pridelí člen komisie každému výtvarno–grafického návrhu body v rozpätí od 0 do 10 bodov, pričom najviac bodov získa najvyššie hodnotený návrh a najmenej bodov získa najmenej hodnotený návrh. Poradie úspešnosti jednot- livých návrhov sa stanoví súčtom pridelených bodov, pričom víťazným návrhom sa stane ten, ktorý získa v súčte  obidvoch kritérií najviac bodov. 
8.	Po vyhodnotení ponúk verejný obstarávateľ písomne oznámi uchádzačom výsledok vyhodnotenia. V oznámení uvedie identifikáciu úspešného uchádzača, poradie a počty bodov, ktoré uchádzači získali. Úspešnému uchá- dzačovi verejný obstarávateľ oznámi, že jeho ponuku prijíma a pozve ho na prerokovanie uzatvorenia zmluvy.
9.	Verejný obstarávateľ si vyhradzuje právo zrušiť použitý postup verejného obstarávania, ak:
a)	ani jeden uchádzač nesplnil podmienky účasti vo verejnom obstarávaní,
b)	verejný obstarávateľ nedostal v lehote na predkladanie ponúk ani jednu ponuku,
c)	ani jedna z ponúk nesplnila požiadavky technickej špecifikácie alebo, podľa posúdenia a rozhodnutia komi- sie, kvalitatívne nevyhovuje reprezentatívnym účelom, na ktoré sú nástenné kalendáre určené,
d)	všetky predložené ponuky prekročili cenový limit 390.000,00 SKK stanovený v IV. Časti tejto výzvy,
e)	víťazný uchádzač odmietne s verejným obstarávateľom uzatvoriť kúpnu zmluvu,
f)	sa podstatne zmenili okolnosti, za ktorých bolo toto verejné obstarávanie vyhlásené.
VII.
Uzatvorenie zmluvy.
1.	Verejný obstarávateľ uzatvorí s úspešným uchádzačom kúpnu zmluvu podľa § 409 - § 475 a súvisiacich ustano- vení zák.č.513/1991 Zb. v znení zák.č.526/2002 Z.z. v lehote viazanosti ponúk tak, aby bola v súlade s výzvou a ponukou predloženou úspešným uchádzačom. Zmluva bude uzatvorená na jedno vydanie nástenného kalen- dára v roku 2008.
VIII.
Záverečné ustanovenia.
1.	Zmluvnú cenu uhradí verejný obstarávateľ po bezrozporovom dodaní predmetu obstarávania 30 dní od doru- čenia faktúry predávajúceho bezhotovostným prevodným príkazom.
2.	Zloženie zábezpeky verejný obstarávateľ nepožaduje.
3.	Na vzťahy, ktoré medzi verejným obstarávateľom a uchádzačom vzniknú na základe výzvy na účasť vo verej- nom obstarávaní alebo na základe samotného konania verejného obstarávateľa a uchádzača vo verejnom ob- starávaní, ale nie sú vo výzve, súťažných podmienkach a podkladoch priamo uvedené, sa primerane vzťahujú ustanovenia zákona č.25/2006 Z.z. a verejný obstarávateľ a uchádzač sú ich povinní v konaní verejného obsta- rávania plne rešpektovať a riadiť sa nimi. 

V Bratislave 15.05.2008

RNDr. Igor Skoček
riaditeľ
Tlačového a komunikačného odboru
Ministerstva zahraničných vecí
Slovenskej republiky